CELEX: 62014TN0826
Language: sk
Date: 2014-12-23 00:00:00
Title: Vec T-826/14: Žaloba podaná 23. decembra 2014 – Španielsko/Komisia

23.2.2015   
            
            
               SK
            
            
               Úradný vestník Európskej únie
            
            
               C 65/47
            
         Žaloba podaná 23. decembra 2014 – Španielsko/Komisia
   (Vec T-826/14)
   (2015/C 065/63)
   Jazyk konania: španielčina
   
      Účastníci konania
   
   
      Žalobca: Španielske kráľovstvo (v zastúpení: M. Sampol Pucurull, abogado del Estado)
   
      Žalovaná: Európska komisia
   
      Návrhy
   
   Žalobca navrhuje, aby Všeobecný súd:
   
               —
            
            
               zrušil napadnuté rozhodnutie,
            
         
               —
            
            
               subsidiárne zrušil článok 4 napadnutého rozhodnutia a
            
         
               —
            
            
               zaviazal Komisiu na náhradu trov konania.
            
         
      Dôvody a hlavné tvrdenia
   
   Táto žaloba smeruje proti rozhodnutiu Komisie z 15. októbra 2014 [SA 35550 (2013/C) (ex 2013/NN)] o odpisovaní finančného goodwillu na daňové účely pri nadobúdaní podielu v zahraničných subjektoch.
   Na podporu svojej žaloby žalobca uvádza štyri žalobné dôvody.
   
               1.
            
            
               Prvý žalobný dôvod založený na porušení článku 108 ods. 2 ZFEÚ v spojení s článkom 13 nariadenia Rady (ES) č. 659/1999 z 22. marca 1999 ustanovujúceho podrobné pravidlá na uplatňovanie článku 93 Zmluvy o ES (Ú. v. ES L 83, s. 1; Mim. vyd. 08/001, s. 339) a článku 296 ZFEÚ, keďže napadnuté rozhodnutie je rozhodnutím bez odôvodnenia a neobsahuje posúdenie vo vzťahu k rozsudkom Všeobecného súdu zo 7. novembra 2014 (veci T-219/10 a T-399/11).
            
         
               2.
            
            
               Druhý žalobný dôvod založený na porušení článku 107 ods. 1 ZFEÚ, keďže predmetný režim predstavuje všeobecné a nie selektívne opatrenie.
            
         
               3.
            
            
               Tretí žalobný dôvod je založený na neexistencii novej pomoci a v dôsledku toho na porušení článku 13 nariadenia č. 659/1999.
            
         
               4.
            
            
               Štvrtý žalobný dôvod je založený na porušení zásad právnej istoty a ochrany legitímnej dôvery v súvislosti s článkom 14 nariadenia 659/1999 a vlastnými stanoviskami Komisie v dvoch skorších rozhodnutiach.